**PÉNZESZKÖZ - ÁTADÁSI MEGÁLLAPODÁS**

Amely létrejött:

egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth Lajos u. 1-3., törzskönyvi azonosító szám: 733656, adószám: 15733658-2-18, képviseletében: Dr. Puskás Tivadar polgármester) mint **Átadó** (a továbbiakban: Átadó),

másrészről az **…………………………………………………………** (9700 Szombathely, …………………………. képviselő: ………….. elnök) mint **Átvevő** (a továbbiakban: Átvevő)

között,

alulírott helyen és napon az alábbi feltételek szerint:

**I.**

**Előzmények**

1. Az Átadó támogatási szerződést (a továbbiakban: támogatási szerződés) kötött a Belügyminisztériummal, amelyben az Átadó az 1973/2015. (XII. 23.) Korm. határozat (a továbbiakban: Korm. határozat) alapján 800.000.000 Ft**,** azaz nyolcszázmillió forint összegű, egyszeri jellegű, vissza nem térítendő támogatásban részesült a 2016-os Szent Márton Emlékévhez kapcsolódó szombathelyi programok előkészítésének és megvalósításának finanszírozása érdekében. A támogatási szerződés jelen pénzeszköz-átadási megállapodás elválaszthatatlan 1. számú mellékletét képezi. Az Átvevő kijelenti, hogy a támogatási szerződésben foglaltakat megismerte, és az abban foglalt, az Átadót terhelő kötelezettségek teljesítése érdekében az Átadóval együttműködik, és a támogatási szerződésben foglalt, az Átadót terhelő feltételeket és kötelezettségeket magára nézve kötelezőnek fogadja el. Amennyiben az Átvevő ezen kötelezettségek bármelyikét megszegi, úgy az Átadót emiatt terhelő kötelezettségekért teljes egészében felel, azokért helytállni tartozik.

A 2016-os Szent Márton Emlékévhez kapcsolódó szombathelyi programok megvalósításának a támogatási szerződéssel összhangban álló szabályait a támogatási szerződés elválaszthatatlan mellékletét képező adatlap 2.3. pontjában szereplő pénzeszköz-átadásra vonatkozó megállapodásokban rögzíteni kell, amelyre tekintettel a Felek az alábbi szerződést kötik egymással.

**II.**

**A szerződés tárgya**

1. A támogatási szerződés elválaszthatatlan mellékletét képező adatlap 2.2. pontja szerint a 800.000.000,- Ft összegű támogatásból az Átadó az Átvevő részére mindösszesen …………Ft-ot, azaz………………………………………… forintot (a továbbiakban: pénzeszköz) biztosít az alábbi programok, egyéb támogatott célok megvalósításához:

|  |  |  |
| --- | --- | --- |
| **Program, egyéb támogatott cél megnevezése** | **Program, egyéb támogatott cél tervezett időpontja** | **Pénzeszköz összege** |
|  |  |  |
|  |  |  |
|  |  |  |

Az Átvevő a jelen szerződés aláírásával, az aláírás előzetes feltételeként nyilatkozik arról is, hogy az önkormányzati forrásátadásról szóló 47/2013. (XII. 4.) önkormányzati rendelet szerint a jelen szerződés szerinti támogatási kérelmét az Önkormányzati Támogatások Rendszerében (a továbbiakban: ÖTR) rögzítette. A programok, egyéb támogatott célok Átvevő általi programonkénti részletes leírása és a hozzájuk tartozó, részletes költségvetés az ÖTR szerinti űrlap felhasználásával (annak kinyomtatását, cégszerű aláírását követően) jelen szerződés 2. számú mellékletét képezi.

**III.**

**A szerződés megkötésének feltétele, a pénzeszköz átutalása**

1. Az Átadó a 2. pontban megjelölt pénzeszközt az alábbiak szerint utalja át az Átvevő részére, a ………… vezetett ………….……….. számú számlájára:

Az Átvevő tudomásul veszi, hogy a 2. pontban rögzített pénzeszköz kifizetésének feltétele a jelen szerződés tárgyát képező támogatási cél jogszabály- és szerződésszerű megvalósulása. Ezért a kifizetésre az Átvevő külön írásbeli kifizetési kérelme alapján kerülhet sor. A kérelem jelen megállapodás elválaszthatatlan, 3. számú mellékletét képezi. A kifizetési kérelemről Szombathely Megyei Jogú Város Közgyűlésének Jogi és Társadalmi Kapcsolatok Bizottsága által felállított munkacsoport (a továbbiakban: munkacsoport) dönt. Az Átadó a munkacsoport támogató döntése alapján, a munkacsoport által meghatározott időpontban utalja át a pénzeszközt az Átvevő részére, figyelemmel a kifizetési kérelemben foglalt kifizetési határidőre is.

Amennyiben a munkacsoport a benyújtott kérelem alapján úgy ítéli meg, hogy kifizetési kérelem jogszabályba vagy a jelen szerződésbe ütközik (különösen, ha a program, egyéb támogatott cél megvalósulásának bármilyen akadálya van, illetve a megvalósítás nem valószínűsíthető), úgy jogosult a kérelmet kiegészítésre, átdolgozásra egy alkalommal visszaadni. Ha a munkacsoport a kérelmet ezt követően ismételten jogszabályba vagy a jelen szerződésbe ütközőnek ítéli, úgy az Átvevő tudomásul veszi, hogy ez a jelen szerződés II./2 pontja vonatkozó támogatási részének megszűnését jelenti (bontó feltétel).

1. Az Átvevő a jelen szerződés aláírásával egyúttal nyilatkozik arról, hogy
   1. megfelel a rendezett munkaügyi kapcsolatok követelményeinek,
   2. nem áll fenn harmadik személy irányában olyan kötelezettsége, mely a költségvetési pénzeszköz céljának megvalósulását meghiúsíthatja,
   3. ha a támogatott tevékenység hatósági engedélyhez kötött, annak megvalósításához szükséges hatósági engedélyekkel rendelkezik,
   4. nem áll adósságrendezési eljárás alatt,
   5. köztartozással nem rendelkezik (köztartozás mentességet igazoló okiratot az átvevő a szerződés aláírása előtt az Átvevő átadta az Átadó részére).

**IV.**

**A szerződés hatálya, a feladatellátás határideje, a támogatott tevékenység időtartama**

1. A jelen szerződés az utolsóként aláíró fél aláírásával egyidejűleg lép hatályba, és hatálya az abban meghatározott kötelezettségek maradéktalan teljesítéséig terjed ki. Az Átvevő vállalja, hogy a támogatási szerződés elválaszthatatlan mellékletét képező adatlapon illetve a jelen szerződés 2. pontjában jóváhagyott felhasználásra vonatkozó feladatellátása sorána teljes pénzeszközt legkésőbb 2016. december 31-ig felhasználja. Az Átvevő tudomásul veszi, hogy a pénzeszköz kizárólag a Szent Márton Emlékévhez kapcsolódó programok előkészítése és megvalósítása érdekében teljesített, 2015. december 1-jét követő kifizetések fedezetéül szolgálhat.

**V.**

**A pénzeszköz felhasználása, a szerződés módosításának feltételei**

1. Az Átvevő tudomásul veszi, hogy a pénzeszköz kizárólag a 2. pontban meghatározott célhoz kapcsolódó pénzügyi kötelezettségvállalás teljesítése érdekében teljesített kifizetések fedezetéül szolgálhat. Az Átvevő köteles a pénzeszközt elkülönítetten (elkülönített alszámlán) kezelni és a felhasználásról ellenőrizhető, naprakész nyilvántartást vezetni. A pénzeszköz felhasználására kizárólag az Átvevő jogosult, a pénzeszköz felhasználásának jogát tovább nem ruházhatja.
2. A pénzeszköz visszaigényelhető általános forgalmi adó (a továbbiakban: ÁFA) megfizetésére nem használható fel. Az Átvevő az ÁFA levonási jogáról köteles a jelen szerződés 4. számú mellékletében nyilatkozni. Amennyiben az Átvevő rendelkezik ÁFA levonási joggal, a pénzeszközt a levonható ÁFA finanszírozására nem fordíthatja. Amennyiben az Átvevő jogállása változása miatt, vagy más okból fenti nyilatkozata ellenére a pénzeszköz felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és az Átadó által is támogatott általános forgalmi adó összegének megfelelő pénzeszközt köteles a jogosulatlanul igénybe vett támogatásokra vonatkozó szabályok szerint visszatéríteni.
3. Amennyiben az Átvevő az átadott pénzeszköz révén kamatbevételhez jut, e bevételt köteles a jelen szerződés 2. pontjában meghatározott felhasználási cél érdekében felhasználni, az elszámolásokban ezt a bevételt kimutatni.
4. A 2. pontban meghatározott időpontokat és pénzeszközt érintő változtatás csak az Átadó részére benyújtott írásbeli kérelem alapján, a jelen szerződés felhasználási határidőn belüli írásbeli módosítása esetén lehetséges.
5. A szerződés módosítására a jelen szerződésben meghatározott felhasználási határidő végéig van lehetőség, azonban a pénzeszköz teljes összege nem nőhet, valamint a felhasználás végső határideje nem változhat.
6. Az Átvevő a szerződés módosítására irányuló kérelmét írásban, indoklással ellátva a módosítást alátámasztó dokumentumok csatolásával köteles az Átadó részére a felhasználási határidőn belül eljuttatni. Az Átadó a módosításra irányuló kérelem elbírálását követően intézkedik a szerződés módosításáról, majd annak az Átvevő részére történő megküldéséről. Az Átvevő a módosított szerződést soron kívül köteles hitelesítve – aláírással és pecséttel ellátva – visszaküldeni az Átadónak. Az Átadó a kérelem elutasítása esetén az elutasítást és annak indoklását haladéktalanul megküldi az Átvevő részére.
7. Az Átvevő vállalja, hogy a pénzeszköz felhasználása során fokozott figyelemmel érvényesíti a vonatkozó államháztartási, számviteli jogszabályokat, a közbeszerzésekről szóló 2015. évi CXLIII. törvény (a továbbiakban Kbt.) és a közpénzekből nyújtott támogatások átláthatóságáról szóló 2007. évi CLXXXI. törvény, továbbá jelen szerződés, valamint a támogatási szerződés előírásait.
8. Az Átvevő kijelenti, hogy megfelelő ismeretekkel rendelkezik arról, hogy a pénzeszköznek a jelen megállapodás szerinti felhasználása során esetlegesen a Kbt. rendelkezései szerinti közbeszerzési eljárást kell lefolytatnia. Tudomásul veszi, hogy közbeszerzési eljárási kötelezettség esetén, amennyiben a beszerzés közbeszerzési eljárás nélkül történik meg, az Átvevő köteles a pénzeszközt teljes egészében a jelen Szerződésben meghatározott kamatokkal együtt visszafizetni, és a Kbt-ben meghatározott egyéb jogkövetkezményeket is viselni.
9. Az Átvevő kötelezettséget vállal arra, hogy a jelen pénzeszköz-átadási megállapodásban foglalt támogatási cél megjelenési formáin, kiadványain, egyéb marketing és szóróanyagain a Szent Márton Emlékév Átadó által levédett és az Átadó által átadott formátumú logóját szerepelteti.

**VI.**

**A pénzeszköz elszámolása**

1. Az Átvevő a pénzeszköz felhasználásáról a 2. pontban meghatározott program, egyéb támogatott cél megvalósulását követő 60 napon belül, de legkésőbb 2017. január 10. napjáig szakmai és pénzügyi beszámolót köteles küldeni az Átadó részére. A szakmai és pénzügyi beszámolót szöveges indoklással; pénzügyileg rendezett, hitelesített, az Átvevő nevére kiállított számlákkal, az elszámolást alátámasztó egyéb dokumentumokkal; azok összesítőjével (elszámolási adatlap) és a támogatott célhoz kapcsolódó kifizetések teljesítését igazoló banki kivonatokkal kell benyújtani az Átadó részére. A számlák, egyéb bizonylatok eredeti példányára rá kell vezetni *„az 1973/2015. (XII. 23.) Korm. határozat alapján folyósított költségvetési pénzeszköz terhére elszámolva”* záradékot*.* A beszámoló részét képező elszámolási adatlap a jelen szerződés 5. számú melléklete. Az Átvevő tudomásul veszi, hogy az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 76. § (2) bekezdése alapján támogatott tevékenység megvalósítása során a költségvetésből nyújtott támogatás terhére a százezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.
2. Az Átvevő a beszámolót a 15. pontban és az 5. számú mellékletben foglaltak szerinti rendben köteles elkészíteni, úgy, hogy az alkalmas legyen a pénzeszköz felhasználásának részletes ellenőrzésére. Ha a beszámoló nem megfelelő, az Átadó írásban felszólítja az Átvevőt annak kijavítására, kiegészítésére.
3. A szerződő felek rögzítik, hogy a pénzeszköz akkor tekinthető felhasználtnak, ha az Átadó az Átvevő beszámolóját elfogadta. A beszámoló elfogadására, illetve a kijavításra/kiegészítésre való felszólításra az Átadó részéről a jelen szerződés 3. pontjában megjelölt munkacsoport jogosult.

**VII.**

**A szerződés megszűnése, megszegése és annak jogkövetkezményei**

1. Az Átadó – az Ávr. 96.§-ában meghatározottakon kívül – a szerződéstől való elállásra vagy annak felmondására – kártérítési kötelezettség nélkül – jogosult, különösen, ha az alábbi esetek valamelyike bekövetkezik:

* amennyiben a pénzeszköz nem kerül felhasználásra 2016. december 31-ig,
* ha hitelt érdemlően bebizonyosodik, hogy az Átvevő a pénzeszköz-átadás tartalmát érdemben befolyásoló valótlan, hamis adatot szolgáltatott;
* az Ávr. 81. § a) és c) és e) pontjában foglalt valamely körülmény a szerződés megkötését követően következik be, vagy jut az Átadó tudomására;
* a támogatott cél teljesítése meghiúsul, tartós akadályba ütközik vagy a szerződésben foglalt ütemezéshez képest jelentős késedelmet szenved;
* az Átvevő neki felróható okból megszegi a szerződésben foglalt, illetve más, pénzeszközi jogviszonyhoz kapcsolódó jogszabályi kötelezettségeit, így különösen nem tesz eleget együttműködési, tájékoztatási vagy ellenőrzéstűrési kötelezettségének, és ennek következtében a támogatott tevékenység szabályszerű megvalósítását nem lehet ellenőrizni;
* az Átvevő a pénzeszközt jogszabályellenesen, nem rendeltetésszerűen, a jelen szerződésben meghatározottól akár részben eltérő célra vagy eltérő módon használja fel;
* a jelen szerződésben meghatározott bármely ellenőrzés megállapítja, hogy a pénzeszköz igénybevételére az Átvevő nem volt jogosult;
* az Átvevő nem teljesíti jelen szerződésben vállalt bármely kötelezettségét.

1. Az Átadó az elállási vagy felmondási jogot az Átvevőhöz intézett írásbeli, egyoldalú nyilatkozattal gyakorolja. Az elálláshoz kapcsolódó jogkövetkezmények a nyilatkozat kézbesítésével állnak be.
2. Amennyiben az Átadó eláll a szerződéstől, úgy a szerződés a megkötésének időpontjára visszamenő hatállyal megszűnik, és az Átvevő köteles a már kifizetésre került, a pénzeszközt az Ávr. 98. § (1) bekezdésében meghatározott ügyleti kamattal növelten, az államháztartásról szóló 2011. évi CXCV. törvény (a továbbiakban Áht.) 53/A. § (2) bekezdésében foglaltak szerint visszafizetni az Átadó által megjelölt számlára, az Átadó erről szóló fizetési felszólításának kézhezvételétől számított 30 napon belül. A kamatszámítás kezdő időpontja a pénzeszköz folyósításának napja, utolsó napja pedig a visszafizetési kötelezettség teljesítésének napja. A visszafizetési kötelezettség késedelmes teljesítése esetén az Átvevő az Ávr. 98. § (2) bekezdése szerinti késedelmi kamatot köteles megfizetni. A visszafizetés során a kamatokat az Ávr. 98.§-ában foglaltak szerint kell megállapítani.
3. Amennyiben az Átvevő az erre vonatkozó felszólításban megjelölt határidő alatt visszafizetési kötelezettségét nem teljesíti, tartozása behajtására az Áht. és a vonatkozó jogszabályok rendelkezései szerint kerül sor, mely esetben az Átvevő az Ávr. 98. § (2) bekezdése szerinti késedelmi kamatot köteles megfizetni.
4. Továbbá az Átvevő a pénzeszközt ügyleti kamattal növelten köteles visszafizetni, amennyiben

* a pénzeszköz igényléséhez, az ellenőrzés, a beszámolás során valótlan adatot szolgáltat, hamis bizonylatot nyújt be,
* nem biztosítja az ellenőrzésre jogosult szervek jogosítványának rendeltetésszerű gyakorlását,
* a pénzeszközt nem a jelen szerződésben előírt célra és feltételeknek megfelelően használja fel,
* számadási kötelezettségét nem szerződésben foglaltaknak megfelelően teljesíti,
* a pénzeszközt jogosulatlanul veszi igénybe,
* a szerződést egyebekben megszegi.

1. Az Átadó a jelen szerződés módosítása, felmondása vagy az attól történő elállás nélkül is elrendelheti a pénzeszköz részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ebben az esetben az Átvevő a jogosulatlanul igénybe vett pénzeszközt az Áht. 53/A. § (2) bekezdése szerint köteles visszafizetni.
2. Az Átadó az Átvevő részére a jelen szerződés alapján folyósított pénzeszköz visszafizetésére és annak kamatai megfizetésére irányuló követelését beszedési megbízás alkalmazásával érvényesíti, amennyiben a fizetési felszólítás Átadó általi megküldését követően, az abban foglalt határidőn belül az Átvevő fizetési kötelezettségét nem teljesíti.
3. A pénzeszközből visszamaradt, fel nem használt összeget az Átvevő a beszámolási határidőtől számított 30 napon belül az Áht. szerinti kamattal növelten köteles visszafizetni.
4. Az Átvevő számlavezető bankja által érkeztetett felhatalmazása az Átadó azonnali beszedési jogának biztosítására a jelen szerződés 6. számú mellékletét képezi. Az Átvevő kijelenti, hogy a jelen szerződés aláírásakor a szerződés 6. számú mellékletében felsorolt fizetési számlákkal rendelkezik és vállalja, hogy számlavezető bankjánál bejelenti az Átadó beszedési megbízás benyújtására vonatkozó jogosultságát azzal, hogy ezen bejelentésének visszavonására csak abban az esetben jogosult, amennyiben az új számlavezető benyújtja felhatalmazását az Átadó részére.
5. Amennyiben az Átvevő szerződésben rögzített azonosító adataiban (pl. székhely, számlavezető bank neve, fizetési számla száma) változás lép fel, azt köteles az Átadó részére a változás bekövetkezésétől számított 8 munkanapon belül, igazolható – írásban, aláírással és pecséttel ellátott - módon bejelenteni. Ennek elmulasztása a szerződés megszegésének minősül. Ezen adatváltozások átvezetése a szerződés módosítását nem igényli. Ha az Átvevő fizetési számlájának a száma változik, csatolni kell az új számlára vonatkozó, pénzforgalmi szolgáltató számára adott, és általa leigazolt (záradékolt), beszedési megbízás benyújtására szóló felhatalmazó levelet is.

**VIII.**

**Ellenőrzés**

1. Az Átvevő a jelen szerződés aláírásával kötelezettséget vállal arra, hogy a pénzeszköz felhasználásának, illetve a felhasználás megvalósulásának ellenőrzését az Átvevő és minden olyan szervezet és hatóság részére lehetővé teszi, amelyeket erre jogszabály jogosít, illetve kötelez.
2. Az Átvevő köteles az ellenőrzésre feljogosított szervek megkeresésére az ellenőrzés lefolytatásához szükséges tájékoztatást és segítséget megadni, a kért dokumentumokat rendelkezésre bocsátani, a helyszíni ellenőrzést lehetővé tenni.
3. Az Átvevő kötelezettséget vállal arra, hogy a pénzeszközi iratokat, valamint a pénzeszköz felhasználását alátámasztó bizonylatokat teljes körűen a mindenkori iratkelezési szabályoknak megfelelően kezeli, és a pénzeszköz elszámolását követő 5 naptári évig hiánytalanul megőrzi.

**IX.**

**Záró rendelkezések**

1. A jelen szerződés elválaszthatatlan mellékletét képezik az alábbi dokumentumok:
2. számú melléklet: Támogatási szerződés
3. számú melléklet: ÖTR űrlap részletes programmal és költségvetéssel
4. számú melléklet: Kifizetési kérelem (formanyomtatvány)
5. számú melléklet: programonkénti „Nyilatkozat ÁFA levonási jogról” ….. darab
6. számú melléklet: Elszámolási adatlap (formanyomtatvány)
7. számú melléklet: Azonnali beszedési megbízás
8. A szerződő felek kijelentik, hogy jelen szerződésből eredő vitás kérdéseiket egyeztetéssel, tárgyalásos úton oldják meg, ennek eredménytelensége esetén fordulnak bírósághoz.
9. Kapcsolattartó személye az Átadó részéről:

név:………………………………

telefon:…………………………..

email:…………………………….

Kapcsolattartó személye az Átvevő részéről:

név:………………………………

telefon:…………………………..

email:…………………………….

1. A jelen szerződésben nem szabályozott kérdésekben a hatályos magyar jogszabályok rendelkezései, a közjogi szervezetszabályozó eszközök, de különösen az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.), a 2014. évi C. törvény, továbbá a felek gazdálkodását szabályozó egyéb normák, valamint a Polgári Törvénykönyv rendelkezései az irányadóak.
2. A szerződő felek a jelen szerződésben foglalt feltételekkel egyetértenek, azokat elfogadják, és a szerződést – annak elolvasása és közös értelmezése után – mint akaratukkal mindenben megegyezőt helybenhagyólag írják alá.

**Szombathely, 2016. ……………………………………….**

**………………………………………….. ……………………………………………**

**/: Dr. Puskás Tivadar :/ /: ……………………. :/**

**polgármester ……….**

**az Átadó képviseletében az Átvevő képviseletében**